**รายงานการประชุมสภาองค์การบริหารส่วนตำบลจรเข้ใหญ่**

**สมัยประชุมวิสามัญ สมัยที่ 1 ประจำปี พ.ศ.2567**

**วันอังคาร 5 มีนาคม 2567 เวลา 1๐.00 น.**

**ณ ห้องประชุมสภาองค์การบริหารส่วนตำบลจรเข้ใหญ่**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ -** | **สกุล** | **ตำแหน่ง** |
| 1 | นายสัญญา | พละเลิศ | ประธานสภาองค์การบริหารส่วนตำบลจรเข้ใหญ่ |
| 2 | นายสมศักดิ์ | ทองแย้ม | รองประธานสภาองค์การบริหารส่วนตำบลจรเข้ใหญ่ |
| 3 | นางอรุณี | ทองชาติ | สมาชิกสภาองค์การบริหารส่วนตำบลจรเข้ใหญ่ หมู่ที่ 1 |
| 4 | นายณัฐพล | ธรรมรัตน์ | สมาชิกสภาองค์การบริหารส่วนตำบลจรเข้ใหญ่ หมู่ที่ 2 |
| 5 | นางวงเดือน | จันทกิจ | สมาชิกสภาองค์การบริหารส่วนตำบลจรเข้ใหญ่ หมู่ที่ 3 |
| ๖ | นายชนะพันธุ์ | สุดใจ | สมาชิกสภาองค์การบริหารส่วนตำบลจรเข้ใหญ่ หมู่ที่ ๕ |
| ๗ | นายประยุทธ | สะอาดเอี่ยม | สมาชิกสภาองค์การบริหารส่วนตำบลจรเข้ใหญ่ หมู่ที่ ๖ |
| ๘ | นายสมศักดิ์ | มีโฉมงาม | สมาชิกสภาองค์การบริหารส่วนตำบลจรเข้ใหญ่ หมู่ที่ ๘ |
| ๙ | นายประภาส | ราตรีมีชัย | สมาชิกสภาองค์การบริหารส่วนตำบลจรเข้ใหญ่ หมู่ที่ ๙ |
| 10 | นางสาวพิมพ์พรรณ | จันทร์รูปงาม | เลขานุการสภาองค์การบริหารส่วนตำบลจรเข้ใหญ่ |

**ผู้ลาประชุม**

ไม่มี

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ -** | **สกุล** | **ตำแหน่ง** |
| ๑ | นายสุเทพ | ทองธรรมชาติ | นายกองค์การบริหารส่วนตำบลจรเข้ใหญ่ |
| ๒ | นายสมชาย | บูรณะกนก | รองนายกองค์การบริหารส่วนตำบลจรเข้ใหญ่ |
| ๓ | นางนิทรา | กำลังหาญ | รองนายกองค์การบริหารส่วนตำบลจรเข้ใหญ่ |
| 4 | นางสาวอิณพรรณวดี | ศรีวิริยไชย | หัวหน้าสำนักปลัด |
| 5 | นายบรรพจน์ | นุชอนงค์ | ผู้อำนวยการกองช่าง |

-2-

|  |  |  |  |
| --- | --- | --- | --- |
| 7 | นางสาวศุรจนากร | มณีอินทร์ | นักวิเคราะห์นโยบายและแผนชำนาญการ |
| 8 | นางสาวสิริณัฐมาศ | ทรงสมพรชัย | นักจัดการงานทั่วไปชำนาญการ |
| 9 | นางสาวน้ำผึ้ง | ปทุมานนท์ | นักจัดการงานทั่วไปปฏิบัติการ |
| 10 | นางวาสนา | อ่อนเถื่อน | เจ้าพนักงานธุรการชำนาญงาน |
| 11 | นางสาววิรชา | สะอาดเอี่ยม | คนงาน |

**เริ่มประชุมสภาฯ เวลา 1๐.00 น.**

นายสัญญา พละเลิศ ขอเรียนเชิญท่านสมาชิกสภาองค์การบริหารส่วนตำบลจรเข้ใหญ่ทุกท่าน

ประธานสภาฯ เข้าประชุมครับ วันนี้เป็นการประชุมสภาสมัยสมัยประชุมวิสามัญ สมัยที่ 1 ประจำปี พ.ศ.25๖7 และตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ ๗) พ.ศ.25๖ มาตรา ๕๖ การประชุมสภาองค์การบริหารส่วนตำบลต้องมีสมาชิกสภาองค์การบริหารส่วนตำบลมาประชุมไม่น้อยกว่ากึ่งหนึ่งของจำนวนสมาชิกสภาองค์การบริหารส่วนตำบลทั้งหมดเท่าที่มีอยู่ จึงจะเป็นองค์ประชุม ซึ่งบัดนี้สมาชิกสภาองค์การบริหารส่วนตำบลจรเข้ใหญ่เข้าประชุม จำนวน ๙ ท่าน ถือว่าครบองค์ประชุมแล้ว สวัสดีท่านสมาชิกสภาองค์การบริหารส่วนตำบลจรเข้ใหญ่ ท่านคณะผู้บริหารองค์การบริหารส่วนตำบลจรเข้ใหญ่ และเจ้าหน้าที่องค์การบริหารส่วนตำบลจรเข้ใหญ่ทุกท่าน ผมขอเปิดประชุมสภาองค์การบริหารส่วนตำบลจรเข้ใหญ่ สมัยประชุมวิสามัญ สมัยที่ 1 ประจำปี พ.ศ.2567 ณ บัดนี้

**ระเบียบวาระที่ ๑ เรื่องที่ประธานจะแจ้งต่อที่ประชุม**

**ระเบียบวาระที่ 2 รับรองรายงานการประชุม**

**รับรองรายงานการประชุมสภาองค์การบริหารส่วนตำบลจรเข้ใหญ่ สมัยประชุมสามัญ สมัยแรก ประจำปี ๒๕๖7 เมื่อวันที่ 13 กุมภาพันธ์ 2567**

นายสัญญา พละเลิศ ตามที่สภาองค์การบริหารส่วนตำบลจรเข้ใหญ่ ได้มีการประชุมสภา

ประธานสภาฯ องค์การบริหารส่วนส่วนตำบลจรเข้ใหญ่ สมัยประชุมสามัญ สมัยแรก ประจำปี พ.ศ.2567 เมื่อวันที่ 13 กุมภาพันธ์ 2567 ขอให้ท่านสมาชิกสภาฯ ได้ตรวจรายงานการประชุมหากมีข้อความใดที่ยังไม่สมบูรณ์หรือจะแก้ไขเพิ่มเติมก็ขอเชิญเสนอต่อที่ประชุมสภาฯ เพื่อขอมติให้แก้ไขเพิ่มเติมครับ

ที่ประชุมสภา ไม่มีการเสนอแก้ไขเพิ่มเติม

/นายสัญญา...

-3-

นายสัญญา พละเลิศ หากไม่มีขอมติที่ประชุมรับรองรายงานการประชุมสภาองค์การบริหาร

ประธานสภาฯ ส่วนตำบลจรเข้ใหญ่ สมัยประชุมสามัญ สมัยแรก ประจำปี พ.ศ.2567 เมื่อวันที่ 13 กุมภาพันธ์ ๒๕๖7 ครับ

มติที่ประชุม ที่ประชุมมีมติรับรองรายงานการประชุมสภาองค์การบริหารส่วนตำบลจรเข้ใหญ่ สมัยประชุมสามัญ สมัยแรก ประจำปี พ.ศ.25๖7 เมื่อวันที่ 13 กุมภาพันธ์ 2567 ด้วยคะแนนเสียง

รับรอง ๘ เสียง

ไม่รับรอง - เสียง

งดออกเสียง ๑ คน (ประธานงดออกเสียง)

**ระเบียบวาระที่ 3 กระทู้ถาม**

**-ไม่มี-**

**ระเบียบวาระที่ ๔ เรื่องที่คณะกรรมการที่สภาท้องถิ่นแต่งตั้งขึ้นพิจารณาเสร็จแล้ว**

**-ไม่มี-**

**ระเบียบวาระที่ ๕ เรื่องที่เสนอใหม่**

**๕.1 ญัตติขอความเห็นชอบร่างแผนพัฒนาท้องถิ่น (พ.ศ.๒๕๖๖-๒๕๗๐)**

**ฉบับทบทวนครั้งที่ ๑/๒๕๖๖ เปลี่ยนแปลงครั้งที่ 1/๒๕๖7**

นายสัญญา พละเลิศ ญัตติขอความเห็นชอบร่างแผนพัฒนาท้องถิ่น (พ.ศ.256๖-25๗๐) ฉบับ

ประธานสภาฯ ทบทวนครั้งที่ ๑/๒๕๖๖ เปลี่ยนแปลงครั้งที่ 1/๒๕๖7 ขอเชิญเลขานุการสภาฯ ได้ชี้แจงข้อกฎหมายให้ที่ประชุมทราบครับ

น.ส.พิมพ์พรรณ จันทร์รูปงาม ตามที่องค์การบริหารส่วนตำบลจรเข้ใหญ่ได้ประกาศใช้แผนพัฒนาท้องถิ่น

เลขานุการสภาฯ (พ.ศ.๒๕๖๖-๒๕๗๐) ฉบับทบทวนครั้งที่ ๑/๒๕๖๖ เมื่อวันที่ ๒๖ กรกฎาคม ๒๕๖๖ ไปแล้วนั้น เนื่องจากการทำให้วัตถุประสงค์และสาระสำคัญของแผนพัฒนาท้องถิ่นเปลี่ยนแปลงไปจากเดิม หรือทำให้ลักษณะ ปริมาณ คุณภาพเปลี่ยน จะต้องดำเนินการเปลี่ยนแปลงแผนพัฒนาท้องถิ่น โดยอาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.2537 มาตรา 46 (1) ให้สภาองค์การบริหารส่วนตำบลมีอำนาจหน้าที่ให้ความเห็นชอบ แผนพัฒนาองค์การบริหารส่วนตำบล เพื่อเป็นแนวทางในการบริหารกิจการขององค์การบริหารส่วนตำบล และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติมถึง (ฉบับที่ 3) พ.ศ.2561 หมวด 4 การแก้ไข การเพิ่มเติมหรือการเปลี่ยนแปลงแผนพัฒนาท้องถิ่น ข้อ ๒๒/๑ เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น และให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาให้ความเห็นชอบเมื่อได้รับความเห็นชอบแล้วให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้

/นายสัญญา...

**-4-**

นายสัญญา พละเลิศ ตามที่เลขานุการสภาฯ ได้ชี้แจงในเบื้องต้นแล้ว ท่านใดมีข้อสงสัยหรือสอบ

ประธานสภาฯ ถามเพิ่มเติมหรือไม่ครับ หากไม่มีขอเชิญท่านนายกองค์การบริหารส่วนตำบลจรเข้ใหญ่นำเสนอร่างแผนพัฒนาท้องถิ่น (พ.ศ.๒๕๖๖-๒๕๗๐) ฉบับทบทวนครั้งที่ 1/2566 เปลี่ยนแปลงครั้งที่ 1/๒๕๖7 ครับ

นายสุเทพ ทองธรรมชาติ เรียนท่านประธานสภาฯ และสมาชิกสภาองค์การบริหารส่วนตำบลจรเข้ใหญ่

นายก อบต.จรเข้ใหญ่ เพื่อให้การบริหารกิจการขององค์การบริหารส่วนตำบลจรเข้ใหญ่นำไปสู่การปฏิบัติ

ได้อย่างมีประสิทธิภาพ อันก่อให้เกิดประโยชน์สูงสุดให้กับประชาชนโดยส่วนรวม จึงมีความจำเป็นต้องเปลี่ยนแปลงแผนพัฒนาท้องถิ่น โดยคณะกรรมการพัฒนาท้องถิ่นได้พิจารณาและมีมติเห็นชอบร่างแผนพัฒนาท้องถิ่น (พ.ศ.๒๕๖๖-๒๕๗๐) ฉบับทบทวนครั้งที่ ๑/๒๕๖๖ เปลี่ยนแปลงครั้งที่ 1/๒๕๖7 โดยรายละเอียดขอให้นักวิเคราะห์นโยบายและแผนเป็นผู้ชี้แจงครับ

น.ส.ศุรจนากร มณีอินทร์ ตามเอกสารร่างแผนพัฒนาท้องถิ่นร่างแผนพัฒนาท้องถิ่น (พ.ศ.๒๕๖๖-

นักวิเคราะห์นโยบายและแผน ๒๕๗๐) ฉบับทบทวนครั้งที่ ๑/๒๕๖๖ เปลี่ยนแปลงครั้งที่ 1/๒๕๖7 ดังนี้

**๑. ยุทธศาสตร์การพัฒนาขององค์การบริหารส่วนตำบลจรเข้ใหญ่ที่ ๓ การพัฒนาด้านโครงสร้างพื้นฐาน**

**๑.๑ กลยุทธ์ที่ ๑. สนับสนุนงานด้านโครงสร้างพื้นฐาน**

**แผนงานอุตสาหกรรมและการโยธา**

**๑. โครงการเดิม**

|  |  |  |  |  |  |
| --- | --- | --- | --- | --- | --- |
| ที่ | โครงการ | วัตถุประสงค์ | เป้าหมาย | งบประมาณ | ปีงบประมาณ |
| ๑ | โครงการสร้างเสริมถนนดินพร้อมลงหินคลุกจากถนนคอนกรีตในหมู่บ้านถึงบริเวณบ้านนางเซียมเกียง เซียวประเสริฐ หมู่ที่ 9 | เพื่อเป็นการสร้างเสริมถนนดินพร้อมลงหินคลุกจากถนนคอนกรีตในหมู่บ้านถึงบริเวณบ้าน  นางเซียมเกียง เซียวประเสริฐ หมู่ที่ 9 | สภาพใหม่ ผิวจราจรดินกว้าง 3.30 เมตร ฐานกว้าง 6.00 เมตร สูง 1.35 เมตร ยาว 67.00 เมตร ได้ปริมาตรดินถม 155.77 ลูกบาศก์เมตร ผิวจราจรหินคลุกกว้าง 3.00 เมตร ยาว 80.00 เมตร หนาเฉลี่ย 0.15 เมตร ได้ปริมาตรหินคลุก 37.80 ลูกบาศก์เมตร พร้อมปรับเกลี่ย | 57,100 | ๒๕๖6 -๒๕๖7 |

**โครงการที่เปลี่ยนแปลง**

|  |  |  |  |  |  |
| --- | --- | --- | --- | --- | --- |
| ที่ | โครงการ | วัตถุประสงค์ | เป้าหมาย | งบประมาณ | ปีงบประมาณ |
| ๑ | โครงการสร้างเสริมถนนดินพร้อมลงลูกรังจากถนนคอนกรีตในหมู่บ้านถึงบริเวณบ้านนางเซียมเกียง เซียวประเสริฐ หมู่ที่ 9 | เพื่อเป็นการสร้างเสริมถนนดินพร้อมลงลูกรังจากถนนคอนกรีตในหมู่บ้านถึงบริเวณบ้านนางเซียมเกียง เซียวประเสริฐ หมู่ที่ 9 | สภาพใหม่ ผิวจราจรดินกว้าง 3.30 เมตร ฐานกว้าง 6.00 เมตร สูง 1.35 เมตร ยาว 67.00 เมตร ได้ปริมาตรดินถม 155.77 ลูกบาศก์เมตร ผิวจราจรดินลูกรังกว้าง 3.00 เมตร ยาว 80.00 เมตร หนาเฉลี่ย 0.15 เมตร ได้ปริมาตรลูกรัง 37.80 ลูกบาศเมตร พร้อมปรับเกลี่ย | 66,600 | ๒๕๖7 |

/2.โครงการเดิม...

-5-

**2. โครงการเดิม**

|  |  |  |  |  |  |
| --- | --- | --- | --- | --- | --- |
| ที่ | โครงการ | วัตถุประสงค์ | เป้าหมาย | งบประมาณ | ปีงบประมาณ |
| ๑ | โครงการสร้างเสริมถนนดินพร้อมลงลูกรังจากถนนลาดยางสายโคกคราม-พรมแดน ถึงบ้านนายประสงค์ วงษ์อุบล หมู่ที่ 9 | เพื่อเป็นการสร้างเสริมถนนดินพร้อมลงลูกรังจากถนนลาดยางสายโคกคราม-พรมแดน ถึงบ้านนายประสงค์ วงษ์อุบล หมู่ที่ 9 | สภาพใหม่ ผิวจราจรดินกว้าง 3.30 เมตร ฐานกว้าง 6.00 เมตร สูง 2.30 เมตร ยาว 27.00 เมตร ได้ปริมาตรดินถม 136.48 ลูกบาศก์เมตร ผิวจราจรหินคลุกกว้าง 3.00 เมตร ยาว 40.00 เมตร หนาเฉลี่ย 0.15 เมตร ได้ปริมาตรหินคลุก 18.90 ลูกบาศเมตร พร้อมปรับเกลี่ย | 33,100 | ๒๕๖6 -๒๕๖7 |

**โครงการที่เปลี่ยนแปลง**

|  |  |  |  |  |  |
| --- | --- | --- | --- | --- | --- |
| ที่ | โครงการ | วัตถุประสงค์ | เป้าหมาย | งบประมาณ | ปีงบประมาณ |
| ๑ | โครงการสร้างเสริมถนนดินพร้อมลงลูกรังจากถนนลาดยางสายโคกคราม-พรมแดน ถึงบ้านนายประสงค์ วงษ์อุบล หมู่ที่ 9 | เพื่อเป็นการสร้างเสริมถนนดินพร้อมลงลูกรังจากถนนลาดยางสายโคกคราม-พรมแดน ถึงบ้านนายประสงค์ วงษ์อุบล หมู่ที่ 9 | STA.1 0+000 – 0+030  สภาพใหม่ ผิวจราจรดินกว้าง 3.17 เมตร ฐานกว้าง 6.00 เมตร สูง 1.55 เมตร ยาว 30.00 เมตร ได้ปริมาตรดินถม 44.00 ลูกบาศก์เมตร  STA.2 0+030 – 0+038  สภาพใหม่ ผิวจราจรดินกว้าง 3.17 เมตร ฐานกว้าง 6.00 เมตร สูง 1.55 เมตร ยาว 8.00 เมตร ได้ปริมาตรดินถม 28.34 ลูกบาศก์เมตร  ผิวจราจรลูกรัง 2.80 เมตร ยาว 38.00 เมตร หนาเฉลี่ย 0.15 เมตร ได้ปริมาตรลูกรัง 17.01 ลูกบาศก์เมตร พร้อมปรับเกลี่ย | 33,900 | ๒๕๖7 |

นายสุเทพ ทองธรรมชาติ ตามที่นักวิเคราะห์ฯ ได้ชี้แจงรายละเอียดทั้งสองโครงการของหมู่ 9 ใช้เงิน

นายก อบต.จรเข้ใหญ่ งบประมาณ 100,500 บาท ซึ่งเป็นโครงการที่อยู่ในแผนพัฒนาท้องถิ่นปีงบประมาณ 2566 เนื่องจากเมื่อปลายปีงบประมาณที่แล้วงบประมาณมี ไม่เพียงพอและมีความจำเป็นต้องโอนเงินเพื่อจัดซื้อรถบรรทุกขยะประกอบกับน้ำ ยังไม่ท่วม จึงทำให้โครงการไฟฟ้าโซล่าเซลของหมู่ 1 และโครงการถนนของหมู่ 9 ยังไม่ได้ดำเนินการ ซึ่งประชาชนได้ติดตามสอบถามการดำเนินโครงการดังกล่าวที่ติดค้างจากปีงบประมาณที่แล้วเพื่อแก้ไขปัญหาความเดือดร้อน

นายสัญญา พละเลิศ สมาชิกสภาฯ ท่านใดมีข้อซักถามหรือจะอภิปรายหรือไม่ครับ หากไม่มี

ประธานสภาฯ ขอมติที่ประชุมครับ สมาชิกสภาฯ ท่านใดเห็นชอบร่างแผนพัฒนาท้องถิ่น (พ.ศ.๒๕๖๖-๒๕๗๐) ฉบับทบทวนครั้งที่ ๑/๒๕๖๖ เปลี่ยนแปลงครั้งที่ 1/25๖7 ขอให้ยกมือขึ้นครับ

/มติที่ประชุม...

-6-

มติที่ประชุม มีมติเห็นชอบ ๘ เสียง

ไม่เห็นชอบ 0 เสียง

งดออกเสียง 1 เสียง (ประธานสภาฯ)

**๕.2 ญัตติขออนุมัติโอนงบประมาณรายจ่าย ประจำปีงบประมาณ พ.ศ.๒๕๖๗**

นายสัญญา พละเลิศ ญัตติขออนุมัติโอนงบประมาณรายจ่าย ประจำปีงบประมาณ พ.ศ.๒๕๖๗

ประธานสภาฯ ขอเชิญเลขานุการสภาฯได้ชี้แจงข้อกฎหมายให้ที่ประชุมทราบครับ

**น.ส.พิมพ์พรรณ จันทร์รูปงาม** ตามระเบียบกระทรวงมหาดไทยว่าด้วยวิธีการงบประมาณขององค์กร

**เลขานุการสภาฯ** ปกครองส่วนท้องถิ่น พ.ศ.2563 หมวด ๔ การโอนและแก้ไขเปลี่ยนแปลงงบประมาณ ข้อ 27 การโอนงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

นายสัญญา พละเลิศ ตามที่เลขานุการสภาฯ ได้ชี้แจงในเบื้องต้นแล้ว ท่านใดมีข้อสงสัยหรือสอบ

ประธานสภาฯ ถามเพิ่มเติมหรือไม่ครับ หากไม่มีขอเชิญปลัดองค์การบริหารส่วนตำบลจรเข้ใหญ่ ในฐานะเจ้าหน้าที่งบประมาณชี้แจงครับ

**น.ส.พิมพ์พรรณ จันทร์รูปงาม เนื่องจากองค์การบริหารส่วนตำบลจรเข้ใหญ่ มีความจำเป็นต้องดำเนิน**

**เลขานุการสภาฯ โครงการ**เพื่อแก้ไขปัญหาและบำบัดความเดือดร้อนของประชาชนในพื้นที่ได้อย่างมีประสิทธิภาพและเกิดประโยชน์สูงสุด ซึ่งไม่ได้บรรจุไว้ในข้อบัญญัติงบประมาณรายจ่ายประจำงบประมาณ พ.ศ.256๗ จึงมีความจำเป็นต้องโอนงบประมาณรายจ่ายเพื่อตั้งจ่ายเป็นรายการใหม่ โดยมีรายละเอียดดังนี้

**โอนลด**

แผนงานงบกลาง งานงบกลาง หมวดงบกลาง ประเภทสำรองจ่าย งบประมาณอนุมัติ 1,200,๐๐๐ บาท งบประมาณก่อนโอน 772,734 บาท จำนวนเงินที่ขอโอน 100,5๐๐ บาท งบประมาณคงเหลือหลังโอน 672,234 บาท

**โอนตั้งจ่ายรายการใหม่**

แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ

1) โครงการสร้างเสริมถนนดินพร้อมลงลูกรังจากถนนคอนกรีตในหมู่บ้านถึงบริเวณบ้านนางเซียมเกียง เซียวประเสริฐ หมู่ที่ 9 งบประมาณ 66,600 บาท เพื่อจ่ายเป็นค่าก่อสร้างโครงการสร้างเสริมถนนดินพร้อมลงลูกรังจากถนนคอนกรีตในหมู่บ้านถึงบริเวณบ้านนางเซียมเกียง เซียวประเสริฐ หมู่ที่ 9 สภาพใหม่

/ผิวจราจร...

-7-

ผิวจราจรดินกว้าง 3.30 เมตร ฐานกว้าง 6.00 เมตร สูง 1.35 เมตร ยาว 67.00 เมตร ได้ปริมาตรดินถม 155.77 ลูกบาศก์เมตร ผิวจราจรดินลูกรัง กว้าง 3.00 เมตร ยาว 80.00 เมตร หนาเฉลี่ย 0.15 เมตร ได้ปริมาตรลูกรัง 37.80 ลูกบาศก์เมตร พร้อมปรับเกลี่ย

2) โครงการสร้างเสริมถนนดินพร้อมลงลูกรังจากถนนลาดยางสาย โคกคราม-พรมแดน ถึงบ้านนายประสงค์ วงษ์อุบล หมู่ที่ 9 งบประมาณ 33,900 บาท เพื่อจ่ายเป็นค่าก่อสร้างโครงการสร้างเสริมถนนดินพร้อมลงลูกรังจากถนนลาดยางสายโคกคราม-พรมแดน ถึงบ้านนายประสงค์ วงษ์อุบล STA.1 0+000 – 0+030 สภาพใหม่ผิวจราจรดินกว้าง 3.17 เมตร ฐานกว้าง 6.00 เมตร สูง 1.55 เมตร ยาว 30.00 เมตร ได้ปริมาตรดินถม 44.00 ลูกบาศก์เมตร STA.2 0+030 – 0+038 สภาพใหม่ผิวจราจรดินกว้าง 3.17 เมตร ฐานกว้าง 6.00 เมตร สูง 1.55 เมตร ยาว 8.00 เมตร ได้ปริมาตรดินถม 28.43 ลูกบาศก์เมตร ผิวจราจรลูกรังกว้าง 2.80 เมตร ยาว 38.00 เมตร หนาเฉลี่ย 0.15 เมตร ได้ปริมาตรลูกรัง 17.01 ลูกบาศก์เมตร พร้อมปรับเกลี่ย

นายสัญญา พละเลิศ สมาชิกสภาฯ ท่านใดมีข้อซักถามหรือจะอภิปรายหรือไม่ครับ หากไม่มี

ประธานสภาฯ ขอมติที่ประชุมครับ สมาชิกสภาฯ ท่านใดอนุมัติการโอนงบประมาณรายจ่าย ประจำปีงบประมาณ พ.ศ.๒๕๖๗ ขอให้ยกมือขึ้นครับ

มติที่ประชุม มีมติอนุมัติ ๘ เสียง

ไม่อนุมัติ 0 เสียง

งดออกเสียง 1 เสียง (ประธานสภาฯ)

**5.3 ญัตติขออนุมัติใช้จ่ายเงินสะสม ประจำปีงบประมาณ พ.ศ.2567**

นายสัญญา พละเลิศ ญัตติขออนุมัติใช้จ่ายเงินสะสม ประจำปีงบประมาณ พ.ศ.๒๕๖๗ ขอเชิญ

ประธานสภาฯ เลขานุการสภาฯ ได้ชี้แจงข้อกฎหมายให้ที่ประชุมทราบครับ

**น.ส.พิมพ์พรรณ จันทร์รูปงาม** ตามระเบียบกระทรวงมหาดไทยว่าด้วยการรับเงิน การเบิกจ่ายเงิน

**เลขานุการสภาฯ** การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น

พ.ศ.2566 หมวด 8 เงินสะสม ข้อ 97 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไขดังต่อไปนี้

(1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเป็นค่าครุภัณฑ์ ค่าที่ดินและสิ่งก่อสร้าง

(2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

(3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่า สามเดือนและกันไว้อีกร้อยละสิบห้าของงบประมาณรายจ่ายประจำปี เพื่อเป็น

/ค่าใช้จ่าย...

-8-

ค่าใช้จ่ายกรณีที่มีสาธารณภัยเกิดขึ้น เมื่อได้กันเงินสะสมสำรองจ่ายเป็นค่าใช้จ่ายด้านบุคลากรและค่าใช้จ่ายกรณีที่มีสาธารณภัยเกิดขึ้นแล้ว องค์การบริหารส่วนจังหวัด และเทศบาลนครต้องมีเงินสะสมคงเหลือไม่ต่ำกว่าสิบล้านบาท เทศบาลเมือง เทศบาลตำบล และองค์การบริหารส่วนตำบลต้องมีเงินสะสมคงเหลือไม่ต่ำกว่า ห้าล้านบาท

(4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพัน ให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การจ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว

องค์การบริหารส่วนตำบลจรเข้ใหญ่ ได้ส่งเงินสมทบกองทุนส่งเสริมกิจการขององค์กรการบริหารส่วนตำบลแล้ว และพิสูจน์ยอดเงินสะสมที่สามารถนำไปใช้ได้ตามรายงานการเงิน (ระหว่างปี) แล้ว คงเหลือเงินสะสมตามบัญชีเงินฝากธนาคารที่นำไปใช้ได้ ณ วันที่ 1 มีนาคม 2567 จำนวนเงิน 11,148,868.39 บาท รายละเอียดตามเอกสารรายงานพิสูจน์ยอดเงินสะสมฯ ที่แจกให้ทุกท่านค่ะ

นายสัญญา พละเลิศ ตามที่เลขานุการสภาฯ ได้ชี้แจงในเบื้องต้นแล้ว ท่านใดมีข้อสงสัยหรือสอบ

ประธานสภาฯ ถามเพิ่มเติมหรือไม่ครับ หากไม่มีขอเชิญท่านนายกองค์การบริหารส่วนตำบลจรเข้ใหญ่ชี้แจงให้ที่ประชุมทราบครับ

นายสุเทพ ทองธรรมชาติ เนื่องจากมีความจำเป็นต้องดำเนินโครงการเพื่อแก้ไขปัญหาความเดือดร้อนนายก อบต.จรเข้ใหญ่ ของประชาชนอย่างเร่งด่วนและเป็นภารกิจซึ่งอยู่ในอำนาจหน้าที่ตามพระราชบัญญัติ

สภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 68 ภายใต้บังคับแห่งกฎหมาย องค์การบริหารส่วนตำบลอาจจัดทำกิจการในเขตองค์การบริหารส่วนตำบล (1) ให้มีน้ำเพื่อการอุปโภค บริโภค และการเกษตร และพระราชบัญญัติกำหนดแผนและขั้นตอนการกระจายอำนาจให้แก่องค์การปกครองส่วนท้องถิ่น พ.ศ.2542 มาตรา 16 ให้เทศบาล เมืองพัทยา และองค์การบริหารส่วนตำบลมีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง (4) การสาธารณูปโภคและการก่อสร้างอื่นๆ ซึ่งโครงการไม่ได้บรรจุไว้ในข้อบัญญัติงบประมาณรายจ่ายประจำปีงบประมาณ พ.ศ.256๗ จึงเสนอสภาองค์การบริหารส่วนตำบลจรเข้ใหญ่เพื่อขออนุมัติใช้จ่ายเงินสะสม ประจำปี พ.ศ.2567 โครงการติดตั้งระบบประปาหมู่บ้าน หมู่ที่ 6 บ้านโพธิ์ศรี งบประมาณ 498,000 บาท เพื่อติดตั้งระบบประปาหมู่บ้าน หมู่ที่ 6 บ้านโพธิ์ศรี บริเวณข้างสนามกีฬาโรงเรียนบ้านโพธิ์ศรี หมู่ที่ 6

1. งานฐานรากหอถังประปา 20 ลบ.ม. ขนาด 3.50x3.50 เมตร จำนวน 1 ฐาน

/2. ติดตั้ง...

-9-

2. ติดตั้งหอถังประปารูปทรงแชมเปญ ขนาด 20.00 ลบ.ม. สูง 20.00 เมตร จำนวน 1 ถัง รายละเอียดตามแบบที่ อบต.จรเข้ใหญ่ กำหนด

ขณะนี้ หมู่ 6 ประสบปัญหาความเดือดร้อนเป็นอย่างมากในเรื่องน้ำอุปโภคบริโภคไม่เพียงพอ ซึ่งเป็นปัญหาเร่งด่วนไม่สามารถรอเงินงบประมาณปกติได้จึงต้องขอใช้จ่ายเงินสะสมเพื่อแก้ไขปัญหาและบรรเทาความเดือดร้อนให้กับประชาชน

นายสัญญา พละเลิศ สมาชิกสภาฯ ท่านใดมีข้อซักถามหรือจะอภิปรายหรือไม่ครับ หากไม่มี

ประธานสภาฯ ขอมติที่ประชุมครับ สมาชิกสภาฯ ท่านใดอนุมัติให้ใช้จ่ายเงินสะสม ประจำปีงบประมาณ พ.ศ.2567 ขอให้ยกมือขึ้นครับ

มติที่ประชุม มีมติอนุมัติ ๘ เสียง

ไม่อนุมัติ 0 เสียง

งดออกเสียง 1 เสียง (ประธานสภาฯ)

นายประยุทธ สะอาดเอี่ยม เรียนท่านประธานสภาฯ และสมาชิกสภาฯ ทุกท่าน ผมต้องขอขอบคุณ

สมาชิกสภาฯ หมู่ 6 ทุกท่านที่ให้ความอนุเคราะห์ ในเรื่องการใช้เงินสะสมผมเข้าใจว่าหากเรามีโครงการอื่นๆ ที่สำคัญ เราสามารถเอามาดำเนินโครงการทีเดียวหลายโครงการเลยได้ไหมครับ เพราะว่าพี่ชายผมซึ่งอยู่เทศบาลบางบัวทองเขาบอกว่าเงินสะสมใช้ได้เยอะ งบประมาณเขาปีเป็นพันล้านเขาเหลือเป็นเงินสำรองไว้ 10% ซึ่งที่ผานมาผมไม่ทราบว่าเงินสะสมสามารถนำมาใช้อย่างไรได้บ้างทราบแต่เพียงอย่างเดียวว่าต้องกันไว้ ต้องขอบคุณปลัดที่ชี้แจงการใช้จ่ายเงินสะสมว่าสามารถนำมาใช้ในการแก้ไขปัญหาความเดือดร้อนให้กับประชาชนอย่างไรได้บ้าง

น.ส.พิมพ์พรรณ จันทร์รูปงาม ขอขอบคุณท่านสมาชิกสภาฯ หมู่ 6 นะคะ เนื่องจากปัจจุบันระเบียบ

เลขานุการสภาฯ เกี่ยวกับการใช้เงินสะสมขององค์กรปกครองส่วนท้องถิ่น พ.ศ.2566 ได้เปลี่ยนแปลงและกำหนดหลักเกณฑ์และวิธีในการใช้จ่ายเงินสะสม โดยทุนสำรองเงินสะสมจะมารวมกับเงินสะสมทำให้สามารถใช้เงินสะสมตามเงื่อนไขได้มากขึ้นค่ะ

**ระเบียบวาระที่ ๖ เรื่องอื่นๆ**

นายสัญญา พละเลิศ มีท่านใดต้องการเสนอเรื่องใดอีกหรือไม่ครับ

ประธานสภาฯ

นายณัฐพล ธรรมรัตน์ ไม่ทราบว่าโครงการเปลี่ยนหอถังประปา หมู่ที่ 2 จะดำเนินการเมื่อไร

สมาชิกสภาฯ หมู่ 2 ครับ

น.ส.พิมพ์พรรณ จันทร์รูปงาม ขณะนี้อยู่ระหว่างขั้นตอนดำเนินการจัดซื้อจัดจ้างคาดว่าจะแล้วเสร็จภาย

เลขานุการสภาฯ ในเดือนมีนาคมนี้ค่ะ

นายสุเทพ ทองธรรมชาติ ในเรื่องการแก้ไขปัญหาความเดือดร้อนอย่างเร่งด่วน ซึ่งผมได้ปรึกษากับ

นายก อบต.จรเข้ใหญ่ ปลัดแล้ว กรณีของหมู่ 3 ที่จะขอใช้งบประมาณของอบต.ดำเนินการวางท่อและ ถมดินเพื่อให้ประชาชนสามารถใช้เป็นพื้นที่วางท่อสูบน้ำได้ หากพื้นที่ดังกล่าวมีติดกับ

/แนวเขต...

-10-

แนวเขตของชลประทานและพื้นที่ของเอกชน จะต้องได้รับอนุญาตจากชลประทานและต้องมีหนังสืออุทิศที่ดินจากเอกชนก่อนนะครับ หากเจ้าของที่ดินไม่อุทิศที่ดินให้และไม่ได้รับอนุญาตจากชลประทานก็ไม่สามารถดำเนินการได้ ขอให้ท่านสมาชิกชี้แจงให้ประชาชนเข้าใจถึงขั้นตอนการดำเนินการด้วยนะครับ

นายสมศักดิ์ ทองแย้ม เรียนท่านประธานสภาฯ และสมาชิกสภาฯ และฝ่ายบริหารทุกท่าน ขณะนี้

รองประธานสภาฯ การดำรงตำแหน่งของพวกเราได้ผ่านมาแล้วครึ่งสมัย ผมคิดว่าทุกท่านมีอุดมการณ์ที่ต้องการแก้ไขปัญหาให้ชาวบ้าน ซึ่งผมก็มั่นใจว่าท่านนายกดูภาพรวมของปัญหาความเดือดร้อนของประชาชนทั้งตำบลไม่ได้ดูหมู่ใดหมู่หนึ่ง เพื่อแก้ไขปัญหาตาม ความจำเป็นเร่งด่วน อย่างเช่นหมู่ 6 ที่มันไม่ไหวจริงๆ เพราะประสบปัญหาเรื่องน้ำ ประชาชนไม่มีน้ำจะกิน อันนี้ผมเห็นด้วยเลยที่ต้องแก้ปัญหาความเดือดร้อนให้กับ หมู่ 6 ก่อน ก็ขอให้สภายึดหลักการช่วยเหลือชาวบ้านเป็นหลัก ผมขอขอบคุณครับทุกท่านครับ

นายสุเทพ ทองธรรมชาติ เงินงบประมาณตามข้อบัญญัติไม่เพียงพอทำโครงการแน่นอน และยิ่งถ้าเรา

นายก อบต.จรเข้ใหญ่ ไม่ได้รับเงินอุดหนุนเฉพาะกิจ เงินสะสมเราก็คงไม่เพียงพอ ซึ่งปีนี้หากเราไม่ได้รับเงินอุดหนุนเฉพาะกิจก็จะมาพิจารณากันว่าหมู่ใดมีความจำเป็นต้องใช้เงินสะสมในการแก้ไขปัญหาความเดือดร้อนก่อน โดยเฉพาะถนนเส้นหลักหมู่ 3 หมู่ 5 หมู่ 7 และ หมู่ 8 เส้นหลังโบสถ์และเส้นไปบ้านสะพาน ซึ่งอบต.จรเข้ใหญ่จะได้รับเงินอุดหนุน เฉพาะกิจหรือไม่ คาดว่าน่าจะทราบในช่วงหลังสงกรานต์ ในส่วนของหมู่ 2 ถนนทางเข้าวัด อาจพิจารณาทีหลัง เนื่องจากปีนี้หมู่ 2 อบต.ได้จัดสรรงบประมาณดำเนินโครงการให้แล้ว ในกรณีที่เราได้รับเงินอุดหนุนเฉพาะกิจในหมู่อื่นแล้ว เราอาจใช้เงินสะสมมาทำโครงการถนนดินเส้นหมู่ 4 เนื่องจากเมื่อวันจันทร์ที่ผ่านมาเจ้าของที่ดินได้ส่งทนายมาไกล่เกลี่ยโดยเขาน่าจะยอมตามที่ผอ.กองช่างได้ยืนยันแนวเขตไว้ที่ 5 เมตร เพื่อให้สามารถมีฐานที่ทำถนนได้สูงเท่ากับถนนลาดยางหรือต่ำกว่านิดหน่อย ซึ่งน่าจะมีตรงบริเวณบ้านยายเที่ยง ก็ขอให้ท่านสมาชิกเข้าไปประสานดู หรืออย่างหมู่ 5 กรณีที่จะให้ทำถนนลาดยางเข้าไปในหมู่ท่านสมาชิกหมู่ 5 ลองช่วยเคลียพื้นที่บริเวณนั้นว่าหากจะต้องทำให้สูงเท่ากับถนนเส้นนอก ผู้อำนวยการกองช่างช่วยดูว่าจะต้องเข้าไปในรั้วของเขาหรือไม่ เช่นเดียวกันหากหมู่ 3 ต้องการให้ทำก็ขอให้สมาชิกหมู่ 3 ต้องเคลียพื้นที่กับบ้านตาออดให้เอาหนังสืออุทิศที่ดินมาเลย ในเรื่องของไฟโซล่าเซลล่าสุดที่ติดตั้งที่ลำบัวสว่างมากสว่างกว่าของอบจ.เยอะเลย ซึ่งผมกำลังปรึกษากับปลัดว่าอยากได้ไฟที่สว่างแบบนี้แต่ราคาถูกลงกว่าเดิมเพื่อจะได้ติดตั้งได้จำนวนมากขึ้นเพราะเรื่องไฟแสงสว่างเป็นเรื่องสำคัญ คือไฟรุ่นเก่าสว่างน้อยแต่ทนส่วนรุ่นใหม่สว่างมากกว่าแต่ไม่ค่อยทน ถนนอบจ. เส้นโคกคราม-พรมแดน ซึ่งอบจ.เป็นเจ้าของ

/พื้นที่...

-11-

พื้นที่ผมได้ประสานกับท่านนายกอบจ.และท่านสจ.แล้วเห็นว่าจะดำเนินการติดตั้งไฟให้ประมาณ 70 ต้น เรื่องการซ่อมไฟที่ประชาชนเขียนคำร้องมาผมได้ปรึกษากับปลัดแล้วจะดำเนินการซ่อมโดยพนักงานเราซึ่งจบช่างไฟฟ้ามาโดยตรงจะเริ่มซ่อมสัปดาห์หน้า ในส่วนของเงินอุดหนุนเฉพาะกิจโครงการติดตั้งไฟโซล่าเซลคาดว่าปีนี้จะได้ 1 โครงการ และปีหน้าก็อาจจะได้อีกด้วย โดยถนนเส้นหลักที่เราได้ทำการสำรวจเพื่อของบประมาณเงินอุดเฉพาะกิจคือหมู่ 4 หมู่ 8 หมู่ 1 หมู่ 9 และตั้งแต่หมู่ 7 ถึง หมู่ 2 ก็มี เราก็จะมาดูว่าปีนี้หมู่ใดได้เงินอุดหนุนเฉพาะกิจไปแล้วเพื่อเราจะดำเนินการในหมู่ที่ไม่ได้รับเงินอุดหนุนเฉพาะกิจ การจะทำโครงการในหมู่ใดผมก็จะนำมาหารือกันแบบนี้ โครงการเงินอุดหนุนเฉพาะกิจที่คาดว่าจะได้ในปีนี้ขอให้ทางผู้อำนวยการกองช่างได้แจ้งให้ที่ประชุมทราบครับ

นายบรรพจน์ นุชอนงค์ โครงการที่คาดว่าปีนี้จะได้รับงบประมาณเงินอุดหนุเฉพาะกิจ คือ ถนนเส้น

ผู้อำนวยการกองช่าง หมู่ 7 และโครงการไฟโซล่าเซลตามบัญชีนวัตกรรม ในส่วนของการของบเงินอุดหนุนเฉพาะกิจปี 2568 ขอติดตั้งไฟจำนวน 2 โครงการ และถนนภายในตำบลเกือบ ทุกเส้นต้องรอดูใบแจ้งการจัดสรรอีกครั้งครับ และปีนี้ในส่วนงบเหลือจ่ายปี 2567 หากโครงการใดตกหล่นสามารถส่งได้ 2 โครงการ

นายสุเทพ ทองธรรมชาติ คาดว่าจะทราบผลช่วงเดือนเมษายน โครงการใดตกก็จะขอใหม่ในงบเหลือ

นายก อบต.จรเข้ใหญ่ จ่ายปี 2567 หากไม่ได้จริงๆ เราค่อยมาพิจารณาใช้จ่ายเงินสะสม ในส่วนของที่ วัดจรเข้ใหญ่ หมู่ 2 อยู่ระหว่างให้ทางกองช่างดำเนินการขอใช้ที่ธรณีสงฆ์ ซึ่งตรงนี้เราไม่ใช้งบอบต.โดยจะใช้งบประมาณของพลังงานซึ่งมีอยู่ประมาณสี่แสนกว่าบาท ซึ่งหลวงพ่อก็ต้องการให้เราดำเนินการเพื่อให้ภูมิทัศน์ดูเหมาะสมเรียบร้อยสวยงาม

นายสัญญา พละเลิศ มีท่านใดต้องการเสนอเรื่องใดอีกหรือไม่ครับ ถ้าไม่มีขอปิดการประชุม

ประธานสภาฯ และขอขอบคุณทุกท่านครับ

**ปิดประชุมเวลา 11.30 น.**

ลงชื่อ  ผู้บันทึกรายงานการประชุม

(นางสาวพิมพ์พรรณ จันทร์รูปงาม)

เลขานุการสภาองค์การบริหารส่วนตำบลจรเข้ใหญ่

-12-

คณะกรรมการฯ ได้ตรวจรายงานการประชุมสภาองค์การบริหารส่วนตำบลจรเข้ใหญ่ สมัยประชุมวิสามัญ สมัยที่ 1 ประจำปี พ.ศ.๒๕67 เรียบร้อยแล้ว เมื่อวันที่.....8...มีนาคม....2567...........

ลงชื่อ  ประธานกรรมการ

(นายประยุทธ สะอาดเอี่ยม)

สมาชิกสภาฯ หมู่ที่ ๖

ลงชื่อ  กรรมการ

(นายชนะพันธุ์ สุดใจ)

สมาชิกสภาฯ หมู่ที่ ๕

ลงชื่อ  กรรมการ

(นายสมศักดิ์ ทองแย้ม)

สมาชิกสภาฯ หมู่ที่ ๗

รายงานการประชุมฯ ฉบับนี้ ที่ประชุมสภาองค์การบริหารส่วนตำบลจรเข้ใหญ่ได้รับรองแล้วใน

สมัยประชุมวิสามัญ สมัยที่......2....... ประจำปี......2567....... ครั้งที่....1...... เมื่อวันที่..11...เมษายน..2567...... ประธานสภาองค์การบริหารส่วนตำบลจรเข้ใหญ่ จึงได้ลงลายมือชื่อไว้เป็นหลักฐานตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และที่แก้ไขเพิ่มเติมถึง (ฉบับที่ ๓) พ.ศ.25๖๕ ข้อ 34

ลงชื่อ  ผู้รับรองรายงานการประชุม

(นายสัญญา พละเลิศ)

ประธานสภาองค์การบริหารส่วนตำบลจรเข้ใหญ่